NIFTY
స్టాక్‌ మార్కెట్లలో రికార్డుల మోత
ముంబయి, జూలై 27:: బెంచ్‌మార్క్‌ స్టాక్‌ సూచీలు మరోసారి రికార్డులు మోత మోగించాయి. నిఫ్టీ 50సూచి 10,000 మార్క్‌ను మొదటిసారి అధిగమించింది. సెన్సెక్స్‌ కూడా తన రికార్డులను తిరగరాసింది. మెటల్‌, ఫార్మారంగ షేర్ల మద్దతుతో స్టాక్‌ మార్కెట్లు మెగా ర్యాలీతీసినట్లు స్పష్టంఅవుతోంది. కార్పొరేట్‌ ఆర్థిక రాబడులు ఆశాజనకంగా మెరుగు పడటంతో ఇన్వె స్టర్లకు ధీమా పెరిగింది. అందువల్లనే మార్కెట్లలో పెట్టుబడులకు ముందుకు వస్తున్నారు. ఈ ఏడాది ఇప్పటివరకూ మార్కెట్లకు ర్యాలీ కనిపిస్తున్నట్లు ఈక్విటీ నిపుణులు చెపుతున్నారు.
నిఫ్టీ ఈ ఏడాది ఇప్పటివరకూ 22శాతం పెరిగింది. అంతేకాకుండా దలాల్‌స్ట్రీట్‌ ఫెడ్‌రిజర్వు సమావేశం వివరాలపై కూడా ఎక్కువ ఆసక్తిచూపించింది. ఫెడ్‌ నివేదిక ఆధారంగా మార్కెట్లు కొంతమేర రికవరీ అవుతాయని, అమెరికా సెంట్రల్‌ బ్యాంకు తన బాండ్‌ కొను గోళ్లను వచ్చే వడ్డీరేట్ల పెంపును బట్టి ఉంటుం దని అంచనావేస్తున్నారు. నిఫ్టీ పదివేల పాయింట్లకు పైబడితే బిఎస్‌ఇ సెన్సెక్స్‌కూడా 32,400 పాయింట్ల కుచేరింది. 56పాయింట్ల వృద్ధితో నిఫ్టీ 10,020.65 పాయింట్లకు చేరి తన రికార్డుకు మరింత చేరువ అయింది.
గతంలో 10,025.95 పాయింట్లుగా ఉంది. బిఎస్‌ఇ సెన్సెక్స్‌ కూడా 185 పాయింట్లు పెరిగి జీవితకాల గరిష్టస్తాయి 32,413.63 పాయింట్లకు చేరింది. ఇక ప్రైవేటురంగంలోని ఐదో అతిపెద్ద బ్యాంకు ఎస్‌బ్యాంకుషేర్లు 6.23శాతం పెరిగి 1718.8 పాయింట్లకు చేరాయి. బ్యాంకు 32శాతం తన నికరలాభాల్లో వృద్ధిని నమోదు చేసింది. బ్యాంకు బోర్డు డైరెక్ట ర్లు ఈక్విటీషేర్లను 1ః5 నిష్ప త్తిలో విభజించాలని నిర్ణయించారు. ఇందుకు సంబంధించి బ్యాంకు స్టాక్‌ఎక్ఛేంజిలకు నివేదిక ఇచ్చింది. దేశంలో అతిపెద్ద తనఖా సంస్థ హౌసింగ్‌ఫైనాన్స్‌ కంపెనీ హెచ్‌డిఎఫ్‌సి స్వల్పంగా మారింది. 0.36శాతం పెరిగి షేర్లు 1637.95 వద్ద నిలిచాయి.
ఎస్‌బ్యాంకుతోపాటే సిప్లాషేర్లు 2.57శాతం, ఇండస్‌ ఇండ్‌బ్యాంకు 2.43శాతం, సన్‌ఫార్మా 2.24 శాతం, వేదాంత 2.22శాతం, టాటాస్టీల్‌ 2.22 శాతం పెరిగాయి. బ్యాంకు ఆటో, ఎఫ్‌ఎంసిజి, ఆర్థికసేవలు, మెటల్‌ఫార్మా, రియాల్టీ రంగాలు 1.54శాతం వరకూ పెరిగా యి. ఐటి, మీడియా, ప్రభుత్వరంగ బ్యాంకులసూచి మాత్రం 0.69శాతం దిగజారింది. సెన్సెక్స్‌లోని టాప్‌ లాభా లు పొందిన సంస్థల్లో టాటాస్టీల్‌ 2.22 శాతం, సన్‌ఫార్మా 2.08శాతం, ఐసిఐసిఐ బ్యాంకు 2.07శాతం, మహీంద్ర 1.94శాతం, సిప్లా 1.82శాతం పెరిగాయి. టాప్‌ ఐదు నష్టాలు పొందిన సంస్థల్లో యాక్సిస్‌బ్యాంకు 2.9శాతం, ఏసియన్‌పెయింట్స్‌ 1.43 శాతం, టిసిఎస్‌ 0.62శాతం, భారతి ఎయిర్‌ టెల్‌ 0.32శాతం, బజాజ్‌ ఆటో 0.24 శాతంగా ఉన్నాయి. ఇక అత్యధిక లాభా లు పొందినవాటిలో వేదాంత కంపెనీ షేర్లుకూడా3 3.3శాతంపెరిగాయి. 2014 సెప్టెంబ రు తర్వాతవే భారీగా ఎరిగినట్లు సమాచారం.